**Soarele tău**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soarele tău

Cuvânt și slovă scrisă deseori

Cu părul, evantai strâns în goblen

Mi-ai zis:

-Îmi plac fântânile din sori

Și fluviul auriu, ca de polen.

Ai spus:

-Mă lepăd de neghini retarde!

Și c-ai s-arunci spre ieri cu plictiseli

Că te tocmești cu soarele ce arde

Să-ţi fie îndreptar la îndoieli.

Și mi-ai șoptit:

-Vreau să îmi fii solară

Și-ademenită stea, pe cer de rime

S-aud la tâmple vers în ploi de vară

În strofe însorite, sibiline.

Pe trup ai tundre ruginii de fluturi

Ce tăinuiesc un soare-n mici veioze

Tu strigi:

-Din raze să-mi faci scuturi!

Și cu senin să-mi vindeci echimoze.

Din fiecare scamă de-ntuneric

Aduni în ghemul nopţii fire sumbre

Mi-ai scris,

Prin pomii cu frunziș eteric

Să-ţi cos un soare la rever de umbre.

Te iau în zbor ca să descoperi zorii

Tu, aţipită în atingeri de grădină

Îmi spui ca-n vis:

-Nu te certa cu norii,

Să plece-n vânt, mi-e sete de lumină!

Ai face din destin osândă-n întuneric

De ce aroma sorţii e poem atroce?

Și printre lacrimi râzi:

-Citește-mi din Pateric!

O rugă spre lumină, un soare să invoce.

Te umpli de-nserare cu dor de evadări

Dar te orbește valul unui potrivnic far

Și mă rechemi:

-În ochi, aprinde-mi lumânări!

Și-n ceara lor, cu soare, sculptează-ţi avatar.

Pe cerul incă alb monadele rebele

Alunecă sfios pe sfori strălucitoare

Iar tu gandești:

“Rămai, acum imi ești sub piele!

Căci de prin Căi Lactee doar tu ești al meu soare.”

Marian Puscasiu

Iulie 2015